《题钟山新寺后三日钦蒙圣制和章感遇之馀谨再用韵赋 其一》
明代·来复

宝刹新成护百灵，钟山泉石有光荣。金轮朝佛诸天喜，玉帛来王万国平。

定起不知明月上，身闲只爱白云迎。龙飞幸际雍熙日，亲见黄河一度清。

作者简介：（?—1391）明僧，江西丰城人，俗姓王，字见心。少出家于邑之西方寺。明内典，通儒术，能诗善文。明初以高僧召至京，与宗泐齐名。洪武二十四年坐胡惟庸党诛。有《蒲庵集》。